2017. gada Noteikumi Nr.

Rīgā (prot. Nr. . §)

**Grozījumi Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi"**

Izdoti saskaņā ar Eiropas Savienības struktūrfondu un

Kohēzijas fonda 2014.–2020. gada plānošanas perioda

vadības likuma 20. panta 6. un 13. punktu

Izdarīt Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi" (Latvijas Vēstnesis, 2016, 164., 246. nr.) šādus grozījumus:

1. Izteikt 1.4. apakšpunktu šādā redakcijā:

"1.4. prasības Eiropas Reģionālās attīstības fonda projekta (turpmāk – projekts) iesniedzējam un projekta sadarbības partnerim;".

1. Izteikt 2.punktu šādā redakcijā:

"2. Pasākuma un atlases kārtas mērķis ir veicināt energoefektivitātes paaugstināšanu, viedu energovadību un atjaunojamo energoresursu izmantošanu tiešās valsts pārvaldes iestādes vai tās padotības iestādes, vai valsts deleģēto pārvaldes uzdevumu veicošas atvasinātas publiskas personas īpašumā, valdījumā vai lietošanā esošajās ēkās."

1. Izteikt II nodaļas nosaukumu šādā redakcijā:

"II. Projekta iesniedzējam, sadarbības partnerim un projekta iesniegumam noteiktās prasības";

1. Papildināt noteikumus ar 13.1punktu šādā redakcijā:

"13.1 Projektu iesniedzēji projektu īstenošanai var piesaistīt sadarbības partnerus, kas ir valsts kapitālsabiedrības, kuras saskaņā ar normatīvajos aktos noteikto deleģējumu pārvalda un apsaimnieko valsts nekustamos īpašumus, ievērojot šādus nosacījumus:

13.11. projekta iesniedzējs noslēdz sadarbības līgumu ar sadarbības partneri (ja attiecināms) pirms projekta iesnieguma iesniegšanas sadarbības iestādē, sadarbības līgumā iekļaujot informāciju atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fondu vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā, kā arī paredzot vismaz šādus nosacījumus sadarbības partnerim:

13.11.1. nodrošināt, ka projekta ieviešanā tiek piesaistīti darbinieki, kuriem ir atbilstoša kvalifikācija un profesionālās iemaņas attiecīgajā jomā, kas ļauj profesionāli veikt projektā paredzētās darbības;

13.11.2. deleģēto uzdevumu veikšanai izmantot sadarbības partnera rīcībā esošo kustamo un nekustamo mantu un infrastruktūru;

13.11.3. nodrošināt, ka ar projekta īstenošanu saistītās tiesības un pienākumi netiks nodoti tālāk citai personai, tai skaitā noslēdzot pakalpojuma līgumu.

13.12. Sadarbības partneri var īstenot šādas darbības:

13.12.1. projekta iesnieguma sagatavošana, tai skaitā projekta aktivitāšu noteikšana un laika grafika izstrāde;

13.12.2. projekta vadības nodrošināšana atbilstoši šo noteikumu un vienošanās vai līguma par projekta īstenošanu nosacījumiem;

13.12.3. projekta organizatoriskās shēmas un grāmatvedības organizācijas apraksta izstrāde;

13.12.4. plānoto maksājuma pieprasījumu iesniegšanas grafika sastādīšana un aktualizācija;

13.12.5. iepirkuma plāna izstrāde un aktualizēšana, iepirkuma dokumentācijas izstrāde, iepirkuma procedūru veikšana;

13.12.6. projekta finanšu plānošana un budžeta sastādīšana, budžeta izlietojuma kontrole;

13.12.7. projekta grozījumu pamatojuma sagatavošana;

13.12.8. projekta kvalitātes un risku vadība;

13.12.9. projekta ietvaros noslēgto līgumu izpildes kontrole un izmaksas attaisnojošās dokumentācijas pārbaude;

13.12.10. progresa pārskatu un maksājuma pieprasījuma sagatavošana;

13.12.11. projekta dokumentācijas glabāšana projekta īstenošanas laikā;

13.12.12. projekta iesniegumā plānoto informācijas un publicitātes pasākumu veikšana;

13.12.13. finansējuma saņēmēja interešu pārstāvēšana citās institūcijās saskaņā ar deleģējumu;

13.12.14. citi pasākumi, kas, ņemot vērā apstākļus, nepieciešami, lai nodrošinātu sekmīgu projekta īstenošanu."

1. Izteikt 14. punktu šādā redakcijā:

"14. Projekta iesniedzēji saņem apliecinājumu no ministrijas par atļauju īstenot projektu, norādot šādu informāciju:

14.1. projekta attiecināmās un neattiecināmās izmaksas;

14.2. neattiecināmās izmaksas ir nepieciešamas, lai nodrošinātu energoefektivitātes paaugstināšanas pasākumu īstenošanu, noteikto rādītāju sasniegšanu un ieguldījumu ilgtspēju;

14.3. attiecināmo un neattiecināmo izmaksu segšanas avotus;

14.4. ministrijas apliecinājumu, ka tā saskaņo šo noteikumu 26. un 27. punktā noteikto izmaksu ierobežojumu pārsniegšanu, ievērojot šo noteikumu 11. punktā noteikto, vai to, ka papildus piesaistītais publiskais finansējums tiks nodrošināts no 1. pielikumā minētās iestādes pašas rīcībā esošiem līdzekļiem (ja attiecināms)."

1. Svītrot 14.1 punktu.
2. Izteikt 16.2. apakšpunktu šādā redakcijā:

"16.2. ēka ir projekta iesniedzēja īpašumā vai arī uz normatīvā akta, līguma vai iestādes lēmuma pamata nodota projekta iesniedzējam lietošanā vai valdījumā;".

1. Izteikt 22.3.3.apakšpunktu šādā redakcijā:

"22.3.3. attiecināma ir ne mazāka kā 30 % noslodze, personāla iesaisti projektā nodrošinot saskaņā ar daļlaika attiecināmības principu (attiecināms, ja izmaksas radušās uz darba līguma vai rīkojuma pamata);".

1. Papildināt noteikumus ar 22.4.5. apakšpunktu šādā redakcijā:

"22.4.5. izmaksas, kas saistītas ar būves nodošanu ekspluatācijā."

1. Izteikt 26.punktu šādā redakcijā:

"26. Šo noteikumu 22.1. un 22.2. apakšpunktā minēto attiecināmo izmaksu kopsumma nepārsniedz 10 % no būvdarbu līguma summas. Ierobežojumu var nepiemērot, ja projekta iesniedzējs pamato, ka šīs prasības piemērošana nav iespējama un tas ir saņēmis šo noteikumu 14.4.apakšpunktā noteikto ministrijas apliecinājumu."

1. Izteikt 29. punktu šādā redakcijā:

"29. Maksimāli pieļaujamais publiskā finansējuma apmērs šo noteikumu 22. punktā norādītajām attiecināmajām izmaksām kopā nepārsniedz 250 *euro* no šo noteikumu 1. pielikumā minētā finansējuma par vienu ēkas kopējās platības kvadrātmetru."

1. Izteikt 30. punktu šādā redakcijā:

"30. Projektu iesniegumu atlases kārtas ietvaros var plānot šādas neattiecināmās izmaksas:

30.1. izmaksas, kas pārsniedz šo noteikumu 29. punktā minēto izmaksu ierobežojumu;

30.2. izmaksas, kas pārsniedz šo noteikumu 26. un 27.punkta ierobežojumus, ja tās, netiek segtas no šo noteikumu 1.pielikumā norādītā finansējuma;

30.3. nodokļi un nodevu maksājumi, izņemot šo noteikumu 23. punktā minēto gadījumu;

30.4. izmaksas, kas radušās pirms šo noteikumu 28. punktā minētā termiņa;

30.5. izmaksas, kas radušās šo noteikumu 49. punktā minētajā gadījumā;

30.6. izmaksas, kas nav noteiktas šo noteikumu 22. punktā."

1. Izteikt 30.1punktu šādā redakcijā:

"30.1 Ja projektā tiek plānotas vai projekta īstenošanas laikā rodas neattiecināmās izmaksas:

30.11. šo noteikumu 30.1., 30.2., 30.3., 30.4. un 30.6. apakšpunktā noteiktās izmaksas sedz no finansējuma saņēmēja paša rīcībā esošajiem līdzekļiem;

30.12. šo noteikumu 30.5. apakšpunktā noteiktās izmaksas sedz no līdzekļiem, kas ir brīvi no jebkāda valsts atbalsta."

1. Papildināt noteikumus ar 30.2 punktu šādā redakcijā:

"30.2 Šo noteikumu 13.1. un 13.2. apakšpunktā minētie finansējuma saņēmēji neattiecināmās izmaksas sedz no finansējuma saņēmēja paša rīcībā esošajiem līdzekļiem."

1. Izteikt 34.1. apakšpunktu šādā redakcijā:

"34.1. tas nav iespējams ministrijas īpašumā, lietošanā vai valdījumā esošo ēku reģionālā sadalījuma dēļ;".

1. Izteikt 39.3. apakšpunktu šādā redakcijā:

"39.3. nodrošina, ka ēkā tiek īstenotas valsts deleģētie pārvaldes uzdevumi."

1. Izteikt 47.punktu šādā redakcijā:

"47. Ja ēkā, par ko iesniegts projekta iesniegums, tiek veikti tikai valsts deleģētie pārvaldes uzdevumi, atbalsts šī pasākuma ietvaros netiek kvalificēts kā komercdarbības atbalsts."

1. Izteikt 48. punktu šādā redakcijā:

"48. Projekta iesniedzēja īpašumā, lietošanā vai valdījumā esošajā infrastruktūrā, kas tiek izmantota tādas funkcijas vai pārvaldes uzdevuma, kas nav saistīts ar saimniecisko darbību, nodrošināšanai, tai skaitā ēkā vai ēku grupā, pamatlīdzekļu un ilgtermiņa ieguldījumu nolietojuma periodā pieļaujams veikt papildinošu saimniecisko darbību 20 % apmērā no infrastruktūras gada jaudas platības vai laika, vai finanšu izteiksmē, lai atbalsts pasākuma ietvars netiktu kvalificēts kā komercdarbības atbalsts."

1. Papildināt noteikumus ar 49. punktu šādā redakcijā:

"49. Ja ēkā, par kuru iesniegts projekta iesniegums, tiek veikta saimnieciskā darbība, kas nav uzskatāma par papildinošu saimniecisko darbību, vai tiek veikta papildinoša saimnieciskā darbība, kas pārsniedz šo noteikumu 48. punktā noteikto apmēru, projekta iesniedzējs proporcionāli šai ēkas daļai platības izteiksmē energoefektivitātes paaugstināšanas pasākumu izmaksas sedz atbilstoši šo noteikumu 30.12. apakšpunktā noteiktajam."

1. Papildināt noteikumus ar 50. punktu šādā redakcijā:

"50.Veikto investīciju atbilstības uzraudzību šo noteikumu 48. punktā noteiktajam reizi gadā visā projekta dzīves ciklā nodrošina sadarbības iestāde."

1. Papildināt noteikumus ar VI nodaļu šādā redakcijā:

"VI. Noslēguma jautājums

51. Šie noteikumi piemērojami projektu iesniegumiem, kas sadarbības iestādē iesniegti no 2016. gada 19. septembra."

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza: Valsts sekretāra pienākumu izpildītāja,

Administrācijas vadītāja I.Jaunzeme

06.06.2017 10:43

1201

A.Lagzdiņa

Anda.Lagzdina@em.gov.lv

 67013161